ବାଲେଶ୍ବରଃ(ସମରେନ୍ଦ୍ର ବାରିକ)ବାଲେଶ୍ବର ଜିଲ୍ଲା, ବାହନଗା ବ୍ଲକ ର ଆଦର୍ଶ ବିଦ୍ୟାଳୟ ସ୍ଥାନାନ୍ତର ଘଟଣା କୁ ନେଇ, ଉପୁଜିଛି ବିବାଦ। ବାହନଗା ସଚେତନ ନାଗରିକ ମଂଚ ପକ୍ଷରୁ, ୨୭ତାରିଖ ଠାରୁ, ବାହନଗା ବ୍ଲକ ସମ୍ମୁଖ ରେ ଗଣ ଧାରଣା ଚାଲିଛି। ସଚେତନ ନାଗରିକ ମଂଚ ସଭାପତି ଖଗପତି ଜେନା ଙ୍କ ନେତୃତ୍ବରେ ଧାରଣା ଚାଲିଥିବା ବେଳେ, ଛାତ୍ର ଛାତ୍ରୀ, ଅଭିଭାବକ, ଶତାଧିକ ପୁରୁଷ ଓ ମହିଳା ସାମିଲ ହୋଇଥିବା ଦେଖିବାକୁ ମିଳିଛି। ଧାରଣା ଚାଲିଥିବା ସମୟରେ, ଏକ ଅଭାବନୀୟ ପରିସ୍ଥିତି ଦେଖିବାକୁ ମିଳିଛି। ବାହାନଗା ବ୍ଲକ, ପଥରପେଣ୍ଠ ପଞ୍ଚାୟତର ବାଶୁଳୀ ହାଇ ସ୍କୁଲ ର ପି. ଇ. ଟି. ଶିକ୍ଷକ, ଲକ୍ଷ୍ମୀଧର ମୁଦୁଲି, ହଠାତ୍ ଧାରଣା ସ୍ଥଳରେ ପହଞ୍ଚି, ପ୍ରଗଳ୍ଭ ପରି ଭାଷଣ ଆରମ୍ଭ କରିଦେଇଥିଲେ। ସେଥିରେ ଥିଲା ଶାଳୀନତା ନା ସଂଜମତା। ସେ କାହାକୁ ଛାଡି ନ ଥିଲେ। ରାଜ୍ଯ ସରକାର ଙ୍କ ଠାରୁ ଆରମ୍ଭ କରି, ନିର୍ବାଚନ କମିଶନ ଓ ଜିଲ୍ଲାପାଳ ଙ୍କ ପର୍ଯ୍ୟନ୍ତ ସମସ୍ତ ଙ୍କୁ, ବାକ୍ୟବାଣ ରେ ଶର ବିଦ୍ଧ କରିଦେଇଥିଲେ। ଯାହାର ଭିଜୁଆଲ, ସମଗ୍ର ଜିଲ୍ଲା ରେ ସୋସିଆଲ ମିଡିଆ ରେ ଭାଇରାଲ୍ ହୋଇ, ଏକ ବିଷମ ପରିସ୍ଥିତି ସୃଷ୍ଟି କରିଛି।
ଏଠାରେ ପ୍ରଶ୍ନ ଉଠେ, ସ୍କୁଲ ଚାଲିଥିବା ସମୟରେ, ଘଟଣାସ୍ଥଳକୁ କିଏ ତାଙ୍କୁ ଆସିବାକୁ ଅନୁମତି ଦେଇ ଥିଲା ?ଧାରଣା ସ୍ଥଳ କୁ ଆସି ହିତାହିତ ଜ୍ଞାନ ଭୁଲି, ସରକାରୀ କର୍ମଚାରୀ ହୋଇ, ସରକାର, ଅଧିକାରୀ,ନିର୍ବାଚନ କମିଶନ ଓ ଜିଲ୍ଲାପାଳ ଙ୍କୁ, ସର୍ବସାଧାରଣରେ, ଏପରି ଭାଷା ପ୍ରୟୋଗ କରିବା ପାଇଁକିଏ ଦେଲା ସାହସ? କାହା ସାହସ ଓ ଅଭୟ ବଳରେ, ଜଣେ ଶିକ୍ଷକ ସବୁଲକ୍ଷ୍ମଣ ରେଖା ପାର ହୋଇ ଜଣେ ବିରୋଧି ଦଳ ନେତା ଭଳି ଦେଲେ ଭାଷଣ ? ଯାହାକୁ ନେ଼ଇ ବାଲେଶ୍ୱର ଜିଲ୍ଲା ସମେତ ବାହନଗା ର ବୁଦ୍ଧିଜୀବି , ବରିଷ୍ଠନାଗରିକ, ଆଇନଜୀବୀ, ସାମ୍ବାଦିମକ, ରାଜନେତାତଥା ସାଧାରଣ ଜନତା ଙ୍କ ମଧ୍ୟରେ ତୀବ୍ର ଅସନ୍ତୋଷ ପ୍ରକାଶ ପାଇଥିବା ଜଣାଯାଇଛି ।
ଯଦି ଶିକ୍ଷକ ଜଣଙ୍କ ଶିକ୍ଷକତା ଛାଡି, ରାଜନେତା ହେବାର ଅଛି, ତାହେଲେ, ଚାକିରି ରୁ ଇସ୍ଥଫା ଦେଇ, ୱାର୍ଡ ମେମ୍ବର ରୁ ରାଜନୀତି ଆରମ୍ଭ କରନ୍ତୁ ବୋଲି, ଚା ଖଟି ରେ ଆଲୋଚନା ହେଉଥିବା ଶୁଣିବାକୁ ମିଳୁଛି। ଅପର ପକ୍ଷରେ ଜିଲ୍ଲା ପ୍ରଶାସନ ପକ୍ଷରୁ ବିଧି ବଧ ଭାବରେ ଶିକ୍ଷକ ଙ୍କ ବିରୋଧ ତଦନ୍ତ କରାଯାଇଦୃଢ଼ କାର୍ଯ୍ୟାନୁଷ୍ଠାନପାଇଁ ଦାବୀ ହେଉଛି।ଆଦର୍ଶ ବିଦ୍ୟାଳୟ ର ସମସ୍ୟା, ନିଶ୍ଚିତ ସମାଧାନ ହେବ। ତେବେ, ଏଭଳି ଉଶୃଙ୍ଖଳ ଶିକ୍ଷକ ଙ୍କ ସମ୍ପର୍କରେ ତଦନ୍ତ କରି, ଦୃଢ଼ କାର୍ଯ୍ୟନୁଷ୍ଠାନ ନେବାପାଇଁ ଅନେକ ଦାବୀ କରିଛନ୍ତି।
